ล้วงลึกรุ่นขับเคลื่อน 2 ล้อ MITSUBISHI PAJERO SPORT GT 2WD
Pajero Sport GT 2WD รุ่นขับเคลื่อน 2 ล้อหลัง เข้ามาคั่นกลางระหว่าง Pajero Sport รุ่นขับเคลื่อน 4 ล้อ ด้วยราคาที่ถูกกว่าแต่อัดอุปกรณ์เกือบจะเท่ากัน รถแนว PPV-SUV New Pajero Sport มีรูปลักษณ์ที่ทันสมัยโดยเฉพาะสัดส่วนด้านหน้าที่ออกแบบได้อย่างลงตัว ไฟหน้าและกระจังหน้าเชื่อมต่อกับงานพลาสติกโครเมียมสีเงิน ช่องรับอากาศทรงรังผึ้งแนวสปอร์ต สปอยเลอร์หน้าที่ยึดโยงกับแก้มข้างสอดรับกับฝากระโปรงหน้า พลาสติกกันกระแทกที่ชายล่างของสปอยเลอร์หน้าแบบใหม่ ชุดไฟตัดหมอก กระจังหน้าของ New Pajero Sport ไหลลื่นเป็นชิ้นงานที่โยงกับชุดไฟหน้า ตราสัญลักษณ์ขนาดใหญ่แปะอยู่บนหน้ากระจัง เน้นรูปลักษณ์ที่เอาจริงเอาจังในการทำตัวเป็นรถลุย ตรา Mitsubishi Emblem ใช้วัสดุพวก Acrylic Hard Coating ผิวมันลื่นป้องกันรอยขีดข่วน,ไฟหน้าแบบ Projector Bi-LED Headlamps With Spectrum Daytime Running Lights มีไฟหรี่กลางวันที่เข้มจัด และให้ความคมชัดแม้จะขับท่ามกลางแสงแดดจัด ระบบไฟหน้าของ New Pajero Sport ในรถทดสอบรุ่น เป็นระบบปรับลำแสงแบบอัตโนมัติ ซึ่งให้กำลังในการส่องสว่างสูง เสาหน้ามีองศาของความลาดเอียงมากกว่ารุ่นที่แล้วเล็กน้อย ส่วนกรอบกระจกมองข้างแบบโครเมียมสีเงิน มีเลนส์ไฟเลี้ยวในตัว พร้อมระบบ Blind Spot Warning เป็นระบบแจ้งเตือนจุดอับสายตาเพื่อความปลอดภัยในการเปลี่ยนช่องจราจร,เรือนร่างใหม่ของ New Pajero Sport รุ่นท็อปสุด GT-Premium ไม่มีชิ้นส่วนใดเกี่ยวข้องกับ Pajero รุ่นที่ผ่านมา หลังจาก Mitsubishi Motor ยกเลิกสายการผลิตรถเก๋ง ความมุ่งมั่นทั้งหมดทั้งปวงจึงเล็งไปที่รถยนต์อเนกประสงค์แต่เพียงอย่างเดียวเพื่อครองความเป็นหนึ่งในด้านยอดขายรถแนว SUV เจ้า New Pajero Sport มีรูปลักษณ์ที่ทันสมัยโดยเฉพาะสัดส่วนด้านหน้าที่ออกแบบได้อย่างลงตัว ไฟหน้าและกระจังหน้าเชื่อมต่อกับงานพลาสติกโครเมี่ยมสีเงิน ช่องรับอากาศทรงรังผึ้งแนวสปอร์ต สปอยเลอร์หน้าที่ยึดโยงกับแก้มข้างสอดรับกับฝากระโปรงหน้า พลาสติกกันกระแทกที่ชายล่างของสปอยเลอร์หน้าประสานไปกับชุดไฟตัดหมอก กระจังหน้าของ New Pajero Sport ไหลลื่นเป็นชิ้นงานที่โยงกับชุดไฟหน้า ตราสัญลักษณ์ขนาดใหญ่แปะอยู่บนหน้ากระจังแสดงออกถึงความเอาจริงเอาจังในการทำตัวเป็นรถลุย ตรา Mitsubishi Emblem ใช้วัสดุพวก Acrylic Hard Coating ผิวมันลื่นป้องกันรอยขีดข่วน,Mitsubishi Pajero Sport 2.4 MIVEC GT 8AT 2WD มีราคาขายในโชว์รูม 1,389,000 บาท,รายละเอียด Option ที่เพิ่มเข้ามาในรุ่น GT MY2017 (+105,000 บาท),– ชุดการ์ดกันชนหน้าสีเงิน Front Guard,– สปอยเลอร์หลัง Rear Spoiler,– ระบบฉีดน้ำล้างไฟหน้า Headlamps Washer,– สัญญาณเตือน ระดับน้ำฉีดล้างไฟหน้า,– ล้ออัลลอย ขนาด 18 นิ้ว สีทูโทน,– ระบบล็อกความเร็วอัตโนมัติแบบแปรผัน (Adaptive Cruise Control – ACC),– จอ MID บนมาตรวัดรองรับการแสดงผลเป็นภาษาไทย,– ปุ่มเซ็นทรัลล็อก บริเวณแผงควบคุมฝั่งคนขับ,– ช่องชาร์จไฟ 12V 1 ตำแหน่ง,– ที่วางแขนตรงกลางเบาะแถว 2 ดีไซน์ที่วางแก้วน้ำใหม่,– กล้องมองภาพรอบคัน Multi Around View Monitor,– หมอนรองศีรษะ ตรงกลางเบาะแถวที่ 2,– ระบบตัดกำลังเครื่องยนต์ชั่วขณะ เมื่อเหยียบคันเร่งอย่างรุนแรง UMS,– ระบบสัญญาณเตือนจุดอับสายตา BSM,– เซ็นเซอร์กะระยะการจอด ด้านหน้า,– กระจกมองหลัง แบบปรับลดแสงอัตโนมัติ,Mitsubishi Pajero Sport 2.4 GLS-Ltd. 8AT 2WD ราคา 1,289,000 บาท,Mitsubishi Pajero Sport 2.4 GT 8AT 2WD 2017 ราคา 1,389,000 บาท (คันทดสอบ) ,รับประกันตัวรถ ฟรีค่าแรงเช็กระยะ 5 ปี หรือ 100,000 กิโลเมตร ประกันภัยชั้น 1 นาน 3 ปี,มิติตัวถังแนว PPV SUV แบบแชสซีส์ออนเฟรม มีความยาว 4,785 มิลลิเมตร กว้าง 1,815 มิลลิเมตร และสูงมากถึง 1,805 มิลลิเมตร ความกว้างฐานล้อหน้า 1,520 มิลลิเมตร ความกว้างฐานล้อหลัง 1,515 มิลลิเมตร ระยะห่างฐานล้อหน้า-หลัง 2,800 มิลลิเมตร ผืนหลังคาตรงยาวไปจนถึงส่วนท้ายแบบไม่ลาดเททำให้พื้นที่ห้องเก็บสัมภาระส่วนท้ายกับพื้นที่เหนือศีรษะของผู้โดยสารเบาะหลังเหลือเฟือ เส้นด้านข้างตัวถังลากจากขอบไฟหน้าไปจนถึงกึ่งกลางประตูบานหน้า เชื่อมโยงกับเส้นที่บานประตูหลังที่ลากโยงไปจนถึงกรอบของไฟท้าย โป่งซุ้มล้อกว้าง ล้ออัลลอยลายใหม่ของ Pajero Sport ขอบ 18 นิ้วสีเงินสลับดำ ห่อรัดด้วยยางกึ่งเรียบกึ่งลุย ยี่ห้อ Dunlop รุ่น Grandtrek AT20 ไซส์ 265/60R18 เสาอากาศของภาครับคลื่นวิทยุติดตั้งอยู่กึ่งกลางด้านบนของขอบกระจกบังลมบานหน้า เป็นเสายางแบบพับได้ มือจับที่เปิดประตูโครเมียม กาบบันไดขนาดใหญ่และแรคหลังคา Silver Dynamic Roof Rails ออกแบบให้มีทรงที่รับกับแนวหลังคา กรอบกระจกบานประตูทั้งหน้าและหลังเดินเส้นด้วยชิ้นงานโลหะสีเงินเพื่อยกระดับของความหรูหรา ชายล่างของบานประตูยังติดตั้งหลอดไฟ Door Courtesy Lights เพื่อให้ความสว่างขณะก้าวเข้า-ออกจากห้องโดยสาร,Pajero Sport GT 2WD มีสัดส่วนที่สูงชะลูด ทำให้ส่วนท้ายดูแปลกตาคล้ายกับตู้ทรงเหลี่ยม ไฟท้ายแนวตั้งยาวเกาะติดกับเสาท้ายตามลักษณะของการออกแบบที่ใช้ความแตกต่างมาสร้างเป็นจุดขาย ไฟท้ายทรงยาว Spectrum LED Tail Lights ของ New Pajero Sport ใช้หลอดไฟ LED ผสมกับหลอดไฟเลี้ยวแบบปกติ เป็นไฟท้ายของรถอเนกประสงค์ที่มีทั้งคนที่ชอบและไม่ชอบ พลาสติกโครเมียมเหนือตำแหน่งที่ติดแผ่นป้ายทะเบียนซ่อนกล้องมองหลังเอาไว้อย่างแนบเนียน สปอยเลอร์หลังอุดมไปด้วยเซนเซอร์ถอย รวมถึงเซนเซอร์ของระบบแจ้งเตือนการขับเข้าใกล้วัตถุกีดขวาง ชิ้นงานพลาสติกกันกระแทกกรุปิดทับชายล่างของสปอยเลอร์หลัง ให้มุมมองที่สวยงาม รวมถึงประโยชน์ของการใช้สอยที่ใช้ในการบังตำแหน่งของยางอะไหล่ สำหรับไฟท้ายทรงยาวสุดแหวกแนวของ New Pajero Sport ต้องใช้เวลามองกันพอสมควรกว่าจะเห็นถึงความสวยงามที่ต้องใช้ความตั้งใจในการออกแบบและผลิตกรอบไฟท้ายที่ไม่เหมือนใครและไม่มีใครเหมือน ในส่วนของฝาท้ายมีการออกแบบให้ฝาท้ายของ New Pajero Sport สามารถเปิดออกด้วยมุมที่สูงมากกว่าปกติสำหรับการขนของชิ้นโตๆ ยัดใส่ห้องเก็บสัมภาระท้ายรถ ฝาท้ายเปิด-ปิดด้วยมือ ไม่มีกลไกไฟฟ้ามาให้,ห้องโดยสารของ Mitsubishi Pajero Sport รุ่น GT 2WD เรียบง่าย บางจุดบางตำแหน่งมีการเติมชิ้นงานพลาสติกสีเงินและสีดำเงาเพื่อเพิ่มความน่าใช้ แผงแดชบอร์ดขึ้นรูปด้วยพลาสติก ซุ้มคอนโซลเกียร์ออโตที่ใช้พลาสติกสีเงินล้อมกรอบ เบาะคู่หน้าทั้งเบาะคนขับและคนนั่งปรับตั้งด้วยไฟฟ้าเพิ่มความสะดวกในการใช้งาน เบาะทุกตำแหน่งหุ้มด้วยหนังสีดำ,ส่วนเบาะของผู้โดยสารตอนหลังทั้ง 5 ตำแหน่งนั้น เบาะหลังแถวกลางและแถวหลังสุดสามารถปรับพับราบลงกับพื้นเพื่อเพิ่มพื้นที่เก็บสัมภาระพวกกระเป๋าใบโตๆ หรือแม้แต่จักรยานเสือหมอบเสือภูเขา แดชบอร์ดด้านขวามือของคนขับมีสวิตช์สตาร์ตหรือดับเครื่องยนต์ และสวิตช์ปรับมุมมองของกระจกมองข้างทั้งสองฝั่ง ปุ่มความคุมระบบช่วยทรงตัว ปุ่มสัญญาณแจ้งเตือนเข้าใกล้วัตถุกีดขวาง ปุ่มตั้งระบบ Forward Collision Mitigation System ระบบเตือนการชนด้านหน้าโดยตรงพร้อมระบบช่วยชะลอความเร็ว กลางหลังคามีการติดตั้งจอภาพ Wide Screen สำหรับผู้โดยสารตอนหลังพร้อมหูฟังอินฟราเรดแถมมาให้อีก 2 ชุด,พวงมาลัยหน้าตาบ้านๆ แบบ 4 ก้านหุ้มด้วยหนังแท้ออกแบบคล้ายวงพวงมาลัยของรถหรู ก้านวงทั้งสองฝั่งมีสวิตช์ปรับตั้งเครื่องเสียงและโหมดการทำงาต่างๆ ปุ่มกดดูภาพจากกล้องด้านหลังและกล้องด้านข้าง ปุ่มของระบบปรับตั้งความเร็วอัตโนมัติ Cruise Control รวมถึงปุ่มเลือกดูจอแสดงผล MID multi information display กึ่งกลางมาตรวัด พวงมาลัย 4 ก้านของ Pajero Sport ปรับได้ 4 ทิศทางทั้งไกล-ใกล้ สูง-ต่ำ หลังวงพวงมาลัยยังมีก้านสวิตช์เปลี่ยนตำแหน่งเกียร์ Paddle Shift โดยติดตั้งแบบยึดตายตัวกับคอพวงมาลัยไม่สามารถขยับตามการหมุนของพวงมาลัยได้ แป้น Paddle Shift ของ Pajero Sport ออกแบบให้มีความน่าใช้งานคล้ายกับแป้นเปลี่ยนเกียร์ของรถถสปอร์ต ซึ่งใช้การติดตั้งแบบยึดตายที่คอพวงมาลัยเหมือนกัน สำหรับตำแหน่งของเบาะนั่งออกมาในแนวสูงปรี๊ดสไตล์รถออฟโรดตรวจการแบบอเนกประสงค์ เพื่อการมองเห็นที่กว้างไกลมากกว่ารถยนต์แบบอื่น,จอมอนิเตอร์ระบบสัมผัส แสดงผลการทำงานของระบบต่างๆ รวมถึงการปรับตั้งมีขนาด 7 นิ้ว รองรับการทำงานของวิทยุ AM/FM แสดงผลและเล่นอุปกรณ์จากภายนอกพวก i-pod USB/AUX ระบบนำทางและกำหนดพิกัดด้วยดาวเทียม กล้องมองด้านข้างและด้านหลังพร้อมเส้นระนาบสำหรับกะระยะ รุ่นขับเคลื่อน 2 ล้ออย่าง Pajero Sport GT 2WD ยังจัดระบบเชื่อมต่อ Bluetooth A2DP แถมมาให้เพื่อความสะดวกในการเชื่อมต่อกับโทรศัพท์เคลื่อนที่ ส่วนแผงควบคุมอุณหภูมิ หรือระบบแอร์ปรับอากาศภายในห้องโดยสารแบบแยกโซน Dual Zone Automatic Air Conditioning และปุ่มไฟฉุกเฉิน ผืนหลังคาส่วนกลางมีจอภาพติดเพดาน Roof Monitor เป็นจอแสดงผลแบบ Wide Screen สำหรับการดูหนังฟังเพลงของผู้โดยสารตอนหลัง พร้อมเครื่องเล่น DVD ในตัวและหูฟังระบบอินฟราเรดไร้สายกับรีโมตคอนโทรล น่าแปลกที่ชุดควบคุมอุณหภูมิกลับไม่มีไฟแสดงผลตอนกลางคืน ทำให้ใช้งานในที่มืดไม่ค่อยจะสะดวกเท่าที่ควร ,ซุ้มเกียร์เดินกรอบล้อมรอบด้วยงานพลาสติกสีเงินยวง หัวเกียร์ออโตขนาดใหญ่หุ้มด้วยหนังแท้ มีตำแหน่ง +/- สำหรับการชิฟเกียร์เปลี่ยนอัตราทดด้วยตัวของผู้ขับโดยการผลักคันเกียร์ไปทางซ้าย ถุงหุ้มคันเกียร์ทำจากหนังแท้สีดำ กรอบซุ้มเกียร์กับอุโมงค์เกียร์ยกสัดส่วนความสูง จนทำหน้าที่กั้นพื้นที่ของเบาะตอนหน้าแบบแยกออกจากกันอย่างชัดเจน ถัดจากคันเกียร์เป็นสวิตช์เบรกมือไฟฟ้าที่ใช้งานได้ดี,Mitsubishi Pajero Sport GT 2WD ยังเพิ่มระบบ Adaptive Cruise Control เมื่อเปิดใช้งานระบบปรับตั้งความเร็วแปรผันอัตโนมัติเช่นเดียวกับรุ่น GT Premium 4WD สามารถปรับความเร็วตามรถคันหน้า เบรกหรือเร่งความเร็วโดยรักษาระยะห่างจากรถคันหน้าอย่างปลอดภัยได้อย่างอัตโนมัติ Pajero Sport GT 2WD ที่ติดตั้งระบบนี้สามารถปรับลดความเร็วได้จนถึงจุดหยุดนิ่ง Adaptive Cruise Control ของ Pajero Sport GT 2WD มาพร้อมระบบเตือนการชนด้านหน้าตรง และระบบช่วยชะลอความเร็วเพื่อลดความเสียหายจากการชน,แม้จะขับเคลื่อนแค่สองล้อหลัง แต่ Pajero รุ่นปรับโฉมเติมความสด Sport GT 2017 ขับเคลื่อน 2 ล้อ อัดอุปกรณ์มาตรฐานเทียบเท่ากับรุ่น GT Premium ขับเคลื่อน 4 ล้อที่มีราคาแพงกว่า Pajero Sport GT 2WD ติดตั้งเครื่องยนต์ดีเซล MIVEC คลีนดีเซลขนาด 2.4 ลิตร ระบบอัดอากาศแบบแปรผัน VG Turbo กำลังสูงสุด 181 แรงม้า ที่ 3,500 รอบต่อนาที แรงบิดสูงสุด 430 นิวตันเมตร ที่ 2,500 รอบต่อนาที ส่งกำลังด้วยเกียร์อัตโนมัติ 8 สปีดรุ่นใหม่ที่มีอัตราทดครอบคลุมทุกสภาวะการใช้งาน,Mitsubishi Pajero Sport GT-Premium วางเครื่องยนต์ดีเซลเทอร์โบแบบแถวเรียง 4 กระบอกสูบ รหัส 4N15 DOHC 16 วาล์ว MIVEC VG Turbo พร้อมอินเตอร์คูลเลอร์ช่วยลดอุณหภูมิของไอดีก่อนประจุเข้าไปยังห้องเผาไหม้ ระบบวาล์วแปรผันสองฝั่ง ปริมาตรความจุกระบอกสูบ 2,442 ซีซี ความกว้างกระบอกสูบ 96.0 มิลลิเมตร ช่วงชัก 106.1 มิลลิเมตร อัตราส่วนกำลังอัดของเคลื่องยนต์ 15.5:1 เครื่อง MIVEC VG Turbo รหัส 4N15 ให้กำลังสูงสุด 133 กิโลวัตต์ หรือ 181 แรงม้า ที่ 3,500 รอบต่อนาที แรงบิด 430 นิวตันเมตร ที่ 2,500 รอบต่อนาที ระบบจ่ายเชื้อเพลิงหัวฉีดอิเล็กทรอนิกส์ดีเซลคอมมอลเรลไดเรคอินเจคชั่น ระบบส่งกำลังหรือเกียร์ Pajero Sport GT 2WD ใช้ระบบส่งกำลังที่มีความทันสมัยและมีอัตราทดมากสุดในวงการรถยนต์ PPV SUV เกียร์ของ Pajero Sport GT 2WD ใช้ระบบเกียร์อัจฉริยะ 8 จังหวะ พร้อม Sport mode และระบบ INC (Idle Neutral Control) + G-SENSOR ชุดบังคับเลี้ยวใช้พวงมาลัยแบบแรคแอนด์พีเนียน พร้อมเพาเวอร์ผ่อนแรง ระบบกันสะเทือน ด้านหน้า แบบอิสระ ดับเบิลวิชโบน คอยล์สปริง พร้อมเหล็กกันโคลง กันสะเทือนหลังแบบทรีลิงก์ ทอร์คอาร์ม คอยล์สปริง พร้อมเหล็กกันโคลง,ระบบห้ามล้อหรือเบรก ล้อหน้าและล้อหลังเป็นระบบดิสก์เบรก จานเบรกแบบมีช่องระบายความร้อน ขนาดล้อและยาง ล้ออัลลอย ขนาด 18x7.5J แบบ Two-Tone มาพร้อมยาง Bridgestone รุ่น Dueler H/T ขนาด 265/60R18 เท่ากันทุกล้อเนื่องจากทำตัวเป็นรถออฟโรดขับเคลื่อน 4 ล้อ ความจุถังน้ำมันเชื้อเพลิงของ Mitsubishi Pajero Sport GT 2WD อยู่ที่ 68 ลิตร,ราคา 1,389,000 บาทของ Pajero Sport รุ่นขับเคลื่อน 2 ล้อ ถูกกว่ารุ่นขับเคลื่อน 4 ล้อที่มีราคา 1,469,000 บาท หากคุณไม่คิดจะลุยหนักทั้งวี่ทั้งวันแบบเช้าสายบ่ายเย็น เลือกรุ่นขับเคลื่อน 2 ล้อหลังก็จะประหยัดไปได้เกือบ 1 แสนบาท หลังจากใช้ชีวิตอยู่ด้วยกันมา 1 อาทิตย์เต็มๆ ด้วยการขับทั้งในเมืองและออกทางไกลไปลองในเส้นทางภูเขาปนออฟโรดนิดๆ Pajero Sport GT 2WD เป็นรถออฟโรดตัวไม่เต็มที่มีการขับขี่ใช้ได้เลยทีเดียว น้ำหนักตัวที่เบากว่ารุ่นขับ 4 ทำให้เกิดความคล่องตัวขึ้นอีกเล็กน้อยจากการที่ไม่มีอุปกรณ์ในระบบขับเคลื่อนที่ต้องพ่วงต่อกับล้อคู่หน้า หรือ transfer case ทำให้มันมีวิชาตัวเบาที่ส่งผลถึงความคล่องตัวขึ้นมาอีกนิด แรงบิด 430 นิวตันเมตรที่มีในรอบต่ำทำให้การขับในเมืองส่งถ่ายอาการที่ว่องไวและปราดเปรียว ความสูงที่มากถึง 1,805 มิลลิเมตร ทำให้คุณมองไกลไปข้างหน้าแทบจะข้ามจังหวัดกันเลยทีเดียว ,อาการโคลงตัวที่เกิดขึ้นจากความสูงที่มากกว่ารถปกติ รวมถึงรูปแบบของแชสซีส์ที่ไม่ใช่โมโนค็อก ทำให้ต้องระวังเมื่อเจอเข้ากับผิวถนนที่ไม่มีความสม่ำเสมอ รวมถึงการลดความเร็วของรถให้เหมาะสมกับทางโค้งที่อยู่ตรงหน้า การขับรถยนต์อเนกประสงค์ไม่ควรเพลินจนใช้ความเร็วสูงอย่างต่อเนื่อง หากเกิดอะไรฉุกเฉินที่คุณจะต้องหักหลบ ความสูงของตัวรถจะทำให้เสียอาการจนควบคุมได้ยากหรืออาจพลิกหงอยท้องได้ง่ายๆ เมื่อขับรถที่มีความสูงแบบรถออฟโรดก็พึงระวังการใช้ความเร็วให้จงหนัก รถอเนกประสงค์สมัยใหม่ในทุกวันนี้มีกำลังเหลือเฟือ แรงบิดแบบจัดเต็มนั้นทำให้ขับสนุกแต่ก็ต้องคอยเตือนตัวเองทุกครั้งอย่าประมาทด้วยการลดความเร็วก่อนที่จะหักพวงมาลัยเข้าโค้ง ความเร็วที่พอดีกับโค้งจะทำให้คุณปลอดภัย ไม่จบลงที่คลองชลประทานหรือเสาไฟฟ้าข้างทาง,เครื่องยนต์ดีเซลเทอร์โบแบบแถวเรียง 4 กระบอกสูบ รหัส 4N15 DOHC 16 วาล์ว MIVEC VG Turbo พร้อมอินเตอร์คูลเลอร์นั้นมีความรุนแรงอยู่ในเกณฑ์ดี ตอบสนองต่อการเร่งความเร็วได้ดั่งใจ ดีกว่าเครื่อง 3.2 ลิตร ของ Ford Everest ไม่ว่าจะเป็นแรงบิดที่ต่อเนื่อง น้ำหนักที่เบากว่าและอัตราสิ้นเปลืองเชื้อเพลิงที่น้อยกว่า มีแค่หน้าตาเท่านั้นที่ Everest กินขาดเนื่องจากคนไทยชอบรถออฟโรดแนวมะกันมากกว่าจะชอบออฟโรดหวานๆ แนวปลาดิบอย่าง Pajero Sport,เครื่องดีเซล 4N15 แม้จะมีความจุน้อยกว่าแต่กลับคายพิษสงได้อย่างเต็มเม็ดเต็มหน่วย ความเร็วเดินทางที่ 120 กิโลเมตรต่อชั่วโมง เหมาะสมกับน้ำหนักของพวงมาลัยที่เซตมาให้แบบค่อนข้างเบาสบายข้อมือ ขับเร็วกว่านี้ก็ได้แต่มันผิดกฎหมาย แถมยังอันตรายหากมีอะไรตัดหน้าแล้วคุณต้องหักหลบกะทันหัน เครื่องยนต์สามารถเร่งเต็มกำลังไปจนถึงย่านความเร็ว 160-170 กิโลเมตรต่อชั่วโมงได้อย่างง่ายดายหากมีถนนที่โล่งพอ แต่ไม่แนะนำให้ขับด้วยความเร็วสูงบนรถ PPV SUV ที่สูงโย่งโก๊ะแบบนี้ ,เกียร์ออโต 8 สปีดลูกใหม่ล่าสุด ทำตัวได้น่ารักด้วยการกดรอบเครื่องลงต่ำเมื่อใช้ความเร็วสม่ำเสมอบนไฮเวย์ แป้นเปลี่ยนตำแหน่งเกียร์ก็ใช้งานได้ดีจากความยาวของก้าน Paddle Shift แป้นเปลี่ยนเกียร์ของ New Pajero Sport รุ่น GT- 2WD ใช้งานได้ง่ายและรวดเร็วสำหรับการเปลี่ยนอัตราทดด้วยตัวของคุณเองเมื่อต้องผจญกับเส้นทางที่เต็มไปด้วยโค้ง แป้น Paddle Shift ของมันมีการออกแบบที่แปลกแยกแตกต่างไปจากแป้นเปลี่ยนเกียร์หลังพวงมาลัยในรถญี่ปุ่นทั่วๆ ไป ก้านพลาสติกสีเงินยึดติดตายตัวกับคอพวงมาลัยแต่ใช้การออกแบบให้ก้านของ Paddle ยาวกว่าปกติ เมื่อผมผลักคันเกียร์ไปทางซ้ายเพื่อเข้าสู่ตำแหน่งแมนนวลเพื่อชิฟเกียร์เอง การตอบสนองของเกียร์ 8 สปีดเมื่อเปลี่ยนเกียร์ขึ้นหรือลงผ่านแป้นมีความฉับไวใช้ได้ และตอบสนองในแบบที่ควรจะเป็น คุณสามารถลดเกียร์ลงได้ถึง 3 ตำแหน่งจากเกียร์ 8 ลงมาที่เกียร์ 5 หรือแม้แต่เกียร์ 4 เพื่อลดความเร็วก่อนหักพวงมาลัยเข้าโค้งในแถบเนินเขาของอำเภอมวกเหล็ก,Auto 8 Speed ใน Pajero  Sport เป็นเกียร์ที่มีอัตราทดมากพอที่จะถ่ายเทแรงบิดให้มีความครอบคลุมในทุกย่านความเร็ว แถมยังช่วยลดรอบเครื่องยนต์เมื่อห้ออยู่บนไฮเวย์ โดยมีความประหยัดในระดับ 10.8 กิโลเมตรต่อลิตรแถมมาให้ อาจดูไม่มากแต่อย่าลืมว่ามันมีมวลมากเกือบจะ 2 ตัน  น้ำหนักตัวขนาดนี้หากเครื่องยนต์และเกียร์ทำงานกันไปกันคนละทิศละทางรับรองว่าอัตราสิ้นเปลืองจะต้องมากกว่าที่ทำได้อย่างแน่นอน ช่วงล่างแบบปิกอัพดัดแปลงของมันก็ยังมอบความมั่นคงในย่านความเร็วเดินทางที่ถูกกฎหมาย จนทำให้ควบคุมได้ง่ายโดยมีกำลังแรงบิด 430 นิวตันเมตร สำหรับการเร่งความเร็วเพื่อแซงรถช้าอยู่ในเกณฑ์ดีเยี่ยม หากไม่นับเรื่องการทรงตัวในย่านความเร็วสูงที่ Pajero Sport เป็นรอง SUV พันธุ์แท้จากยุโรปชนิดเทียบกันไม่ติด,Mitsubishi ทำรถอเนกประสงค์ Pajero Sport รุ่น GT 2WD ออกมาได้ดีน่าประทับใจ ราคา 1,389,000 บาทกับอุปกรณ์ที่เกือบจะเท่ากับรุ่น GT 4WD ถือว่ามีความคุ้มค่าคุ้มราคาพอใช้ได้ นั่งสบายแต่ก็มีอาการโคลงตัวมากกว่ารถเก๋ง แลกเปลี่ยนด้วยความสูงที่สามารถขับลุยน้ำท่วมได้ดี รวมถึงการเอาไปลุยทางวิบากเล็กๆ น้อยๆ เมื่อขับไปพักผ่อนกับครอบครัว เป็นรถที่มีการเก็บเสียงดี มีการขับที่คล้ายกับรถเก๋งและมีกำลังเหลือเฟือเพื่อเอาไว้แซง เกียร์ออโต 8 สปีด มีอัตราทดมากสุดในกลุ่ม PPV SUV ที่ประกอบในประเทศไทย เกียร์ตอบสนองดีมากทั้งทางตรงและทางโค้ง โดยเฉพาะการขับในเส้นทางภูเขา ที่คุณต้องเปลี่ยนอัตราทดเองนั้น เกียร์ของมันทำงานเหนือกว่าคู่แข่งนิดๆ,เบรกดีแต่มีอาการหน้ายุบท้ายยกตามประสารถที่มีความสูงมากกว่ารถทั่วไป ทำให้ต้องระวังทั้งเรื่องของการเปลี่ยนทิศทางพร้อมๆ กับการเบรกในย่านความเร็วสูงให้ดีๆ โดยรวม มันเป็นรถยนต์อเนกประสงค์ที่น่าใช้หากไม่ติดใจเรื่องการขับเคลื่อนแค่ 2 ล้อหลังก็จัดได้เลย ในโลกแห่งความเป็นจริงจะมีสักกี่คนที่ขับมันลุยป่าฝ่าห้วยด้วยระบบขับเคลื่อนทุกล้อ ซึ่งแพงกว่า กินน้ำมันมากกว่า ซ่อมเยอะกว่า และไม่ได้ใช้งานกันทุกวี่ทุกวัน หากคุณใช้ชีวิตอยู่ในเมืองเป็นหลัก เลือกรุ่นขับ 2 ล้อก็น่าจะเพียงพอต่อการใช้งานแล้วละครับ.,Mitsubishi Pajero Sport GT 2WD Specifications,มิติ และน้ำหนัก,ความยาวตลอดคัน 4,785 มิลลิเมตร,ความกว้างตลอดคัน 1,815 มิลลิเมตร,ความสูง1,805 มิลลิเมตร,ระยะฐานล้อ 2,800 มิลลิเมตร,ความกว้างช่วงล้อหน้า1,520 มิลลิเมตร,ความกว้างช่วงล้อหลัง1,515 มิลลิเมตร,ระยะต่ำสุดถึงพื้น218 มิลลิเมตร,น้ำหนักรถโดยประมาณ 2,085 กิโลกรัม,รัศมีวงเลี้ยวแคบสุด 5.6 เมตร,เครื่องยนต์,รหัสเครื่องยนต์  4N15,แบบเครื่องยนต์4 สูบ แถวเรียง DOHC 16 วาล์ว พร้อมวาล์วไอดีแปรผัน, เทอร์โบแปรผัน และอินเตอร์คูลเลอร์,ปริมาตรกระบอกสูบ 2,442 ซีซี,ความกว้างกระบอกสูบ x ช่วงชัก86.0 มิลลิเมตร x 105.1 มิลลิเมตร,อัตราส่วนกำลังอัด15.5 : 1,กำลังสูงสุด133 กิโลวัตต์ 181 แรงม้า ที่ 3,500 รอบต่อนาที,แรงบิดสูงสุด 430 นิวตันเมตร ที่ 2,500 รอบต่อนาที,ระบบเชื้อเพลิง,ชนิดหัวฉีดอิเลกทรอนิกส์ ดีเซลคอมมอนเรล ไดเรคอินเจคชั่น,ชนิดน้ำมันเชื้อเพลิงดีเซล,ความจุถังน้ำมัน 68 ลิตร,ระบบขับเคลื่อนขับเคลื่อน 2 ล้อ,ระบบส่งกำลังเกียร์อัตโนมัติ 8 สปีด,ระบบบังคับเลี้ยวแรคแอนด์พิเนียน พร้อมเพาเวอร์ผ่อนแรง,ระบบกันสะเทือน,ด้านหน้าอิสระ ดับเบิลวิชโบน คอยล์สปริง พร้อมเหล็กกันโคลง,หลังทรีลิงค์ ทอคล์อาร์ม คอยล์สปริง พร้อมเหล็กกันโคลง,ระบบเบรก,ด้านหน้าดิสก์เบรก แบบมีช่องระบายความร้อน,ด้านหลังดิสก์เบรก แบบมีช่องระบายความร้อน,ล้อและยาง,ขนาดล้ออัลลอย 18 x 7.5 J Two-Tone,ขนาดยาง Dunlop รุ่น Grandtrek AT20 265/60R18,อุปกรณ์มาตรฐาน,อุปกรณ์ภายนอก,- ไฟหน้าแบบโปรเจกเตอร์ Bi-LED พร้อมระบบปรับระดับลำแสงไฟหน้าอัตโนมัติ,- ควบคุมการเปิด ปิด ไฟหน้าอัตโนมัติ,- ไฟตัดหมอกหน้า,- ไฟส่องสว่างเวลากลางวัน แบบ Spectrum LED,- ไฟท้ายแบบ Spectume LED พร้อมไฟเบรกแบบ LED,- ไฟท้ายดวงที่ 3,- ระบบไฟสว่างอัตโนมัติเมื่อปลดล็อก,- ระบบไฟนำทางหลังดับเครื่องยนต์,- ราวหลังคา,อุปกรณ์ภายใน,- จอแสดงข้อมูลการขับขี่,- ระบบปรับอากาศอัตโนมัติ แบบแยกปรับอุณหภูมิซ้าย ขวา ( Dual Zone ),- แผงควบคุมระบบปรับอากาศด้านหลังแบบแยกอิสระ พร้อมช่องแอร์สำหรับผู้โดยสารตอนหลัง,- พวงมาลัยปรับระดับสูงต่ำ และปรับเข้าออก,- ระบบควบคุมวิทยุที่พวงมาลัย,- ระบบล็อกความเร็วบนพวงมาลัย (Adaptive Cruise Control ),- ระบบควบคุมการเปลี่ยนเกียร์ที่พวงมาลัย,- ระบบกุญแจ KOS พร้อมปุ่มสตาร์ตเครื่องยนต์,- เครื่องเสียง 2DIN - วิทยุ ดีวีดี เอ็มพี 3 จอภาพระบบสัมผัส ขนาด 7 นิ้ว พร้อมช่องต่อ USB,- ระบบเชื่อมต่อบลูทูธแบบ A2DP,- ระบบนำทางในรถยนต์,- จอภาพแบบ Wide screen พร้อมเครื่องเล่นดีวีดี รีโมต และหูฟังอินฟราเรด 2 ชุด,- ลำโพง 6 ตัว,- กระจกมองหลังแบบปรับลดแสงสะท้อนอัตโนมัติ,- กระจกหน้าต่างไฟฟ้า แบบปรับขึ้นลงอัตโนมัติ ด้านคนขับ พร้อมระบบ Safety,- กระจกมองข้างปรับและพับด้วยไฟฟ้า,- เซ็นทรัลล็อก พร้อมระบบล็อกประตูอัตโนมัติ เมื่อรถมีความเร็ว,- ที่ปัดนำฝนหน้า หลัง พร้อมจังหวะหน่วงเวลา,- ไฟอ่านแผนที่คู่หน้า และไฟส่องสว่างสำหรับผู้โดยสารตอนที่ 2 และ 3 พร้อมไฟส่องสว่างข้างประตู,- ช่องจ่ายไฟ 12 Volt หน้า หลัง,- ช่องเก็บแว่นตาเหนือศีรษะ,- ที่บังแดดหน้า แบบมีกระจกแต่งหน้าและฝาปิด พร้อมที่เสียบนามบัตรด้านคนขับ,- มือจับสำหรับขึ้นลงรถ 4 ตำแหน่ง,- พรมรองพื้นห้องโดยสาร,- เบาะนั่ง แบบหนัง และวัสดุหนังสังเคราะห์,- เบาะนั่งคู่หน้า ปรับระดับได้ 8 ทิศทาง ด้วยระบบไฟฟ้า,- เข็มขัดนิรภัยคู่หน้าปรับระดับสูงต่ำได้,- เบาะนั่งแถวสอง แยกพับแบบ 60:40,- เบาะนั่งแถวสอง พนักพิงสามารถปรับเอน และพับไปด้านหน้าเพื่อเพิ่มพื้นที่ใช้งาน,- ที่พักแขนสำหรับที่นั่งแถวที่สอง พร้อมที่วางแก้ว และจุดยึดเบาะเด็ก ISOFIX 2 จุด,- เบาะนั่งแถวสาม พนักพิงสามารถปรับเอนได้,- เบาะนั่งแถวสาม ปรับแบบราบกับพื้นห้องโดยสารได้,- ระบบปัดน้ำฝนอัตโนมัติ,ระบบความปลอดภัย,- ระบบเบรกมือควบคุมด้วยไฟฟ้า,- ระบบเบรกแบบ ABS,- ระบบกระจายแรงเบรกแบบอิเลกทรอนิกส์ EBD,- ระบบเสริมแรงเบรก BA,- ระบบลดกำลังเครื่องยนต์ เพื่อช่วยเบรก ( BOS-Brake Override System ),- ถุงลมนิรภัยคู่หน้า,- ถุงลมนิรภัยด้านข้าง บริเวณหัวเข่าด้านคนขับและม่านถุงลมนิรภัย,- เข็มขัดนิรภัย คู่หน้า และแถวสาม ELR 3 จุด 2 ตำแหน่ง,- เข็มขัดนิรภัย แถวสอง ERL 3 จุด 2 ตำแหน่ง และ 2 จุด 1 ตำแหน่ง,- เข็มขัดนิรภัยคู่หน้าแบบดึงกลับอัตโนมัติ 2 ทิศทาง พร้อมระบบผ่อนแรง,- ไฟห้องโดยสาร เปิดอัตโนมัติ เมื่อปลดล็อก,- ระบบกุญแจป้องกันการโจรกรรม พร้อมระบบสัญญาณกันขโมย,- ระบบเตือนการชนด้านหน้าตรง พร้อมระบบช่วยชะลอความเร็ว ( FCM - Forward Collision Mitigation System ),- ระบบควบคุมเสถียรภาพการทรงตัว พร้อมระบบป้องกันล้อหมุนฟรี และควบคุมการลื่นไถล ( ASTC- Active Stability and Traction Control ),- ระบบช่วยออกตัวบนทางลาดชัน ( HSA - Hill Start Assist System ),- ระบบรักษาเสถียรภาพการทรงตัวขณะลากจูง ( TSA Trailer Stability Assist System ),- ระบบควบคุมความเร็วขณะลงทางลาดชัน ( HDC - Hill Descent Control System ),- ระบบตัดกำลังเครื่องยนต์ชั่วขณะ เมื่อเหยียบคันเร่งอย่างรุนแรงและรวดเร็ว ( UMS - Ultrasonic Misacceleration Mitigation System ),- ระบบสัญญาณเตือน จุดอับสายตา ( BSW - Blind Spot Warning ),- กล้องมองภาพรอบคัน พร้อมเส้นแสดงทิศทางการเคลื่อนที่ของรถ ( Multi Around Monitor with Expected Course Lines ),- สัญญาณกะระยะจอด ด้านหน้าและหลัง,- ระบบไฟกะพริบฉุกเฉินอัตโนมัติ ขณะเบรกกะทันหัน ( ESS - Emergency Stop Signal System ),อาคม รวมสุวรรณ,E-Mail ,chang.arcom@thairath.co.th,Facebook ,https://www.facebook.com/chang.arcom,https://www.facebook.com/ARCOM-CHANG-Thairath-Online-525369247505358/
Mitsubishi Pajero Sport GT 2WD รุ่นขับเคลื่อน 2 ล้อ มีดีที่อุปกรณ์และราคา 
อาคม รวมสุวรรณ,Mitsubishi Pajero Sport,Pajero Sport